ตุ้มแดง ตรงขนเพชรคืออะไรคับ เกิดจากอะไรแล้วแก้ไขยังไงคับแล้วก้มีอีกเรื่องคับ เวลานอนชอบปวดอัณฑะอะคับ
สวัสดีค่ะ ตุ่มสีแดงตรงขนที่อวัยวะเพศ อาจเป็น1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดง มักมีหลายตุ่ม อาจเป็นหัวหนอง มักมีอาการเจ็บหรือแสบ สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม เป็นต้น แต่มักจะมีอาการคันร่วมด้วย หรืออาจเกิดจากแมลงสัตว์กัดต่อยก็ได้3. ซีสต์ไขมันผิวหนังขนาดเล็ก (sebaceous cyst หรือ epidermal inclusion cyst) จะคลำได้เป็นก้อนหรือตุ่มนิ่มๆ มักมีสีเดียวกับผิวหนัง หากไม่มีการอักเสบ ก็จะไม่มีอาการอะไร4. ก้อนเนื้องอกของชั้นผิวหนังหรือชั้นเนื้อเยื่อใต้ผิวหนัง เช่น ก้อนไขมัน เป็นต้น แต่มักมีสีเดียวกับผิวหนังหากลักษณะน่าจะเป็นรูขุมขนอักเสบ ในเบื้องต้น ให้ฟอกทำความสะอาดด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หลีกเลี่ยงการโกนและถอนขน ไม่ใส่กางเกงในและกางเกงที่รัดแน่นเกินไป แต่หากจำนวนตุ่มมีปริมาณมากขึ้น กลายเป็นหัวหนอง ก็ควรไปพบแพทย์เพื่อตรวจค่ะสำหรับอาการปวดอัณฑะ อาจเกิดได้จากหลายสาเหตุ เช่น ไส้เลื่อนบริเวณขาหนีบ มีถุงน้ำในอัณฑะ (hydrocele) มีอัณฑะอักเสบ (orchitis) ท่อนำน้ำเชื้ออักเสบ (epididymitis) หรือมีก้อนเนื้องอกในอัณฑะ เป็นต้น ดังนั้นหากอาการปวดเป็นต่อเนื่อง หรือคลำได้ก้อนในถุงอัณฑะ ก็ควรไปพบแพทย์เพื่อตรวจค่ะ